Abdul-Azeez Olajide Adediran

Category:Articles with hCards

Abdul-Azeez Olajide Adediran tí gbogbo ènìyàn mọ̀ sí Jandor, jẹ́ olóṣèlú Nàìjíríà, oniroyin, oníṣòwò àti onímọ̀-ẹ̀rọ. Òun ni alága ẹgbẹ́ Lagos4Lagos àti olùdíje ipò gómìnà Ìpínlẹ̀ Èkó lábẹ́ ẹgbẹ́ òṣèlú People’s Democratic Party pẹ̀lú olùdíje àti igbákejì rẹ̀, Funke Akindele . Ó gba Doctorate Honorary nínú ètò ìdarí àti ìṣèjọba ní South American University, ní Ìpínlẹ̀ Èkó, Nàìjíríà.

 Ìgbésí ayé àti ètò ẹ̀kọ́ rẹ̀ 
A bí Jandor sí ìdílé Alhaji Adeniran àti olóògbé Ruth Oluwafunmilayo Adeniran ni ọjọ́ karùndínlọ́gbọ̀n oṣù kọkànlá ọdún 1977 ní agbègbè Mushin ní ìpínlẹ̀ Èkó. Jandor jẹ́ akékọ̀ọ́-gboyè láti ilé-ìwé gíga ti polytechnic ti ilú Ìbàdàn, Modul University, Vienna, Howard University School of Business, Washington DC, ní Orílẹ̀ èdè America àti Oxford University, United Kingdom . 

 Iṣẹ́ rẹ̀ 
Jandor bẹ̀rẹ̀ iṣẹ́ rẹ̀ pẹ̀lú iṣẹ́-ìròyìn, tí ó sì jẹ́ akọ̀ròyìn fún bíi ogún ọdún. Ó padà wọ inú òṣèlú, ó sì darapọ̀ mọ́ ẹgbẹ́ APC. Òun ni olùpilẹ̀ṣẹ̀ ìgbìmọ̀ ti Lagos4Lagos, ẹgbẹ́ kan lábẹ́ APC. Níkẹyìn, ó padà lọ darapọ̀ mọ́ ẹgbẹ́ PDP, ó sì jẹ́ olùdíje ipò gómìnà Ìpínlẹ̀ Èkó tó kọjá.

 Ayé rẹ̀ 
Maryam Ọlajide Adediran ni ìyàwó rẹ̀, wọ́n sì bí ọmọ méji; Fareedah Oluwamayokun Amoke àti Fadhilulah Oluwamurewa Adedayo Akanniade Olajide-Adediran.

 Àwọn ìtọ́kasí 

Ẹ̀ka:Ìpínlẹ̀ Èkó
Ẹ̀ka:Àwọn olóṣèlú ará Nàìjíríà
Ẹ̀ka:Àwọn ọjọ́ìbí ní 1977
Ẹ̀ka:Àwọn ènìyàn alààyè